เนื่องจากการระบาดของโรคโควิด 19 ส่งผลให้จำนวนนักท่องเที่ยวลดลงอย่างเห็นได้ชัด ทำให้ค่าเงินบาทไทยมีการปรับตัวอ่อนค่าจากระดับ 32.2 บาทต่อดอลลาร์สหรัฐ มาอยู่ที่ระดับ 33.5 บาทต่อดอลลาร์สหรัฐ และมาอยู่ที่ระดับ 34 บาทต่อดอลลาร์สหรัฐ ซึ่งนับว่าเป็นระดับที่สูงสุดในรอบ 4 ปี โดยมีแนวโน้มการอ่อนค่าอย่างต่อเนื่องมาตั้งแต่ช่วงเดือนกันยายนที่ผ่านมา และมีการเปลี่ยนแปลงสูงสุดถึง 4.8% ซึ่งถือได้ว่าเป็นการอ่อนค่ามากที่สุดของสกุลเงินในกลุ่มเอเชีย ทั้งนี้หากมีการเข้ามาของนักท่องเที่ยวในประมาณที่เพิ่มมากขึ้น ก็อาจส่งผลให้บัญชีเดินสะพัดมีการขาดดุลลดลง ก็จะทำให้ค่าเงินบาทไทยมีแนวโน้มกลับมาแข็งค่าได้อีกในอนาคต